সম্প্রতি পাকিস্তান তালেবানের একজন প্রভাবশালী নেতাকে মুক্তি দিয়েছে। মোল্লাহ আব্দুল গলি বারাদার নামের ওই জঙ্গি নেতা তালেবান প্রধান মোল্লাহ ওমরের প্রধান সহকারী ছিল। ২০১০ সালে করাচি থেকে যুক্তরাষ্ট্র ও পাকিস্তান সেনাবাহিনীর এক যৌথ অভিযানে তাকে গ্রেপ্তার করা হয়েছিল। তালেবান ইতিমধ্যে তার মুক্তির কথা নিশ্চিত করেছে। তবে পাকিস্তান এ বিষয়ে কোনো মন্তব্য করেনি। যুক্তরাষ্ট্রের সঙ্গে তাই পাকিস্তানের সম্পর্ক উন্নয়ন করতে হলে তালেবান দমনের বিষয়ে দেশদুটিকে ঐক্যমতে পৌঁছাতে হবে। যুক্তরাষ্ট্রের দাবি মেনে নিয়ে তখন দেশটিকে হয় তালেবান নেতাদের সঙ্গে দর কষাকষি করে তাদের থামাতে হবে নচেৎ পাকিস্তানে সর্বাÍোক অভিযান চালিয়ে জঙ্গি সংগঠনটির মূলোৎপাটন করতে হবে।